Predkladacia správa

V zmysle zákona číslo 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov (ďalej len „zákon o štátnej službe“) v ustanovení § 5 odseku 3 je stanovené, že systemizáciu na každý rozpočtový rok schvaľuje vláda Slovenskej republiky pri prerokúvaní návrhu zákona o štátnom rozpočte na príslušný rok. Vláda môže vykonať úpravy v systemizácii na základe schváleného zákona o štátnom rozpočte.

Z uvedeného dôvodu je vláde Slovenskej republiky predložený materiál navýšenia objemu finančných prostriedkov na služobné príjmy v štátnej službe na rok 2001 pre Železničnú políciu.

Predložený materiál uvádza súhrn základných dôvodov navýšenia objemu finančných prostriedkov na schválený počet systemizovaných miest na rok 2001. Na základe uznesenia vlády SR č. 939/2001,  ktorým sa uvoľnilo viazanie rozpočtových výdavkov rozpočtovej kapitoly MDPT SR, bude navýšenie objemu mzdových prostriedkov vykonané z rozpočtu kapitoly MDPT SR, bez ďalších nárokov na štátny rozpočet.

Návrh navýšenia objemu finančných prostriedkov na služobné príjmy v štátnej službe umožní zabezpečiť dostatok finančných prostriedkov na výplatu služobných príjmov na mesiac december 2001 pre súčasný stav príslušníkov Železničnej polície.

V rámci medzirezortného pripomienkového konania bol materiál prerokovaný s Ministerstvom financií SR a na rokovanie vlády SR sa predkladá bez rozporov.